Rhianna

Rhianna Silverstream er en alv med et noe viltert gemytt. Hun er like ildfull som det flammende røde håret hennes, men har et godt hjerte og gode intensjoner. Hun tenker ikke alltid før hun handler, og det har av og til ført henne opp i liv og død situasjoner hvor hun såvidt har sluppet fra det. Kall det flaks eller skjebnen, men hun har allikevel en egen evne til å leve videre for å berette historien.

En gang støtte hun på en Ogre i skogen som hadde kidnappet datteren til en bonde, og som den omtenksomme personen hun var skulle hun selvsagt finne dattera og bringe henne vel hjem. Men slik gikk det nå engang ikke, Ogren hadde allerede slått bondejenta ihjel, og det var kun en hårsbredd som skilte at det ikke lå en alv der og som Ogren kunne godte seg over med å ha klubba ned. I en forrykende kamp mellom trestammene mista Rhianna til slutt fotfestet og snubla og Ogren heva klubba si for å gi henne nådestøtet, men på en eller annen måte fikk hun vridd seg unna slaget hans og klubba traff bare jord. Kjapp som en katt fikk hun kommet seg på beina og hugg til Ogren med langsverdet så det sang og falt rett i bakken.

Hun er også kyndig med magi og er fascinert av å lære og studere nye formler og magiske gjenstander. Hun har gjort noen jobber for tempelet i Bork i ny og ne, slåss på arenaen i Narod og møtt en sort drage i kamp. Hun er glad i spille muntre sanger på en leirgauk.

Hun er en tilbeder av den alviske guddommen Corellian Larethian, lederen av det alviske pantheonet og guden for magi, musikk, kunst, diktning, håndverk og krigføring. Hun bærer et symbol viet til guden i form av en månesigd.